b'\n_START_ARTICLE_\nHermione (mytologia)\n_START_PARAGRAPH_\nHermione (muinaiskreikaksi \xe1\xbc\x99\xcf\x81\xce\xbc\xce\xb9\xcf\x8c\xce\xbd\xce\xb7) oli Kreikan mytologiassa Menelaoksen ja Helenan tyt\xc3\xa4r. Ennen Troijan sotaa h\xc3\xa4net kihlattiin serkulleen Oresteelle, mutta my\xc3\xb6hemmin h\xc3\xa4n joutui menem\xc3\xa4\xc3\xa4n naimisiin Neoptolemoksen kanssa. He eiv\xc3\xa4t kuitenkaan saaneet yht\xc3\xa4\xc3\xa4n lasta. Oresteen murhattua Neoptolemoksen Hermione meni naimisiin Oresteen kanssa ja synnytti h\xc3\xa4nelle Teisamenoksen, josta tuli sek\xc3\xa4 Argoksen ett\xc3\xa4 Spartan viimeinen mykenel\xc3\xa4inen kuningas.'